K O R R A L D U S         

Haapsalu							           30. märts 2011 nr 200

Ehitusloa väljaandmine 
Tallinna mnt 4 ja Tallinna mnt 6
ehitise püstitamiseks

Läbi vaadanud 15.03.2011.a Haapsalu Linnavalitsusele AS Eraküte Haapsalu osakonna (registrikood 1419088,  asukoha aadress Niine 34, 90506 HAAPSALU) poolt esitatud kirjaliku taotluse nr 2734 (registreeritud 28.03.2011.a.) Haapsalu linnas asuvatele kinnistutele Tallinna mnt 4 (katastritunnus 18301:010:0005) ja Tallinna mnt 6 (katastritunnus 18301:010:1310)  kaugküttetorustiku (ehitisregistri kood 220628478) ehitamiseks ehitusloa saamiseks ning juhindudes  Haapsalu linna ehitusmääruse § 26, Haapsalu Linnavalitsuse 24.12.2003 määrusega nr 12 (muudetud LV 13.10.2004 määrusega nr 8) kinnitatud ehituslubade väljaandmise korra, kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b :

1.	Ehitus- ja planeerimisosakonnal väljastada ehitusluba Haapsalu linnas asuvatele kinnistutele Tallinna mnt 4 (katastritunnus 18301:010:0005) ja Tallinna mnt 6 (katastritunnus 18301:010:1310)  kaugküttetorustiku (ehitisregistri kood 220628478) ehitamiseks. 
2.	Korraldus teha teatavaks ehitusloa taotlejale AS Eraküte Haapsalu osakonnale korralduse koopia ja ehitusloa üle andmisega ning linnavalitsuse ehitus- ja planeerimisosakonnale (Reimo Reimer) ja maakorraldus osakonnale (Marju Kohtring).
3.	Korraldus avalikustada väljapanekuga linnavalitsuse fuajees.
4.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.
5.	Korraldus jõustub teatavakstegemisest. 

Andreas Rahuvarm								
Aselinnapea linnapea ülesannetes				Erko Kalev
				Linnasekretär